stanford-oval/wikipedia huggingface dataset:
Henri Dunant
Perhetausta

Jean-Henri Dunant syntyi vuonna 1828 Sveitsin ranskankielisellä alueella Genevessä, jossa hänen isänsä, kauppias Jean-Jacques Dunant toimi orpokodin johtajana ja vankilan ylivalvojana. Perheen äiti Anne-Antoinette Colladon oli Ranskasta aikoinaan paenneiden protestanttisten hugenottien jälkeläisiä. Henri oli perheen vanhin lapsi, ja hänellä oli kaksi sisarta ja kaksi veljeä, Sophie-Anne, Daniel, Marie ja Pierre-Louis.
Punaisen Ristin perustaminen

Henri Dunant oli kesällä 1859 matkalla nykyisessä Pohjois-Italiassa, jossa hän joutui Solferinon taistelun silminnäkijäksi. Dunant järjesti yhdessä lähiseutujen asukkaiden kanssa apua taistelussa haavoittuneille sotilaille. Kokemuksistaan Dunant kirjoitti vuonna 1862 kirjan Solferinon muisto, jossa hän ehdotti kahta asiaa. Ensinnäkin hän toivoi, että perustettaisiin vapaaehtoisjärjestö auttamaan sodan uhreja. Toiseksi hän halusi, että haavoittuneiden sotilaiden hoito turvattaisiin kansainvälisin sopimuksin.
Dunant’n ajatukset levisivät nopeasti eri puolille Eurooppaa ja maailmaa. Vuonna 1863 Dunant oli itse perustamassa Genevessä toimikuntaa, josta kehittyi Punaisen Ristin kansainvälinen komitea. Vuonna 1864 solmittiin ensimmäinen Geneven sopimus, joka loi perustan sodan lakeja käsittelevälle humanitaariselle oikeudelle. Punaisen Ristin liike levisi nopeasti moniin maihin, esimerkiksi Suomen Punainen Risti perustettiin jo vuonna 1877.
Unohdus ja uudelleen löytäminen

Jouduttuaan vararikkoon Dunant jätti Geneven vuonna 1867 ja vietti suurimman osan loppuelämästään köyhyydessä ja tuntemattomana. Hän ajoi monia hankkeita, kuten sotavankien asiaa, kansainvälistä sovittelua, orjuuden lakkauttamista, aseistariisuntaa ja kotimaata juutalaisille. Vuonna 1895 sveitsiläinen toimittaja nosti hänet unohduksesta Punaisen ristin perustajana. Tämän jälkeen hän sai osakseen kunnianosoituksia ja eläkkeen.
Kirjallisuutta

Dunant, Henry: Solferinon muisto.  ((Un souvenir de Solferino, 1862.) Perustuu Esko Pirisen suomennokseen englanninkielisestä laitoksesta A Memory of Solferino. Käännöksen uudistus: Elina Ravantti)  Helsinki:  Suomen Punainen Risti, 2001.  ISBN 951-658-087-4.
Aiheesta muualla

Kuvia tai muita tiedostoja aiheesta Henri Dunant Wikimedia Commonsissa
Nobelin rauhanpalkinnon saajat
| --- | --- |
1901–1925:  1901: Dunant, Passy 1902: Ducommun, Gobat 1903: Cremer 1904: Kansainvälisen oikeuden instituutti 1905: Suttner 1906: Roosevelt 1907: Moneta, Renault 1908: Arnoldson, Bajer 1909: Beernaert, Paul Balluet d’Estournelles de Constant 1910: Kansainvälinen Rauhantoimisto 1911: Asser, Fried 1912: Root 1913: La Fontaine 1917: Punainen Risti 1919: Wilson 1920: Bourgeois 1921: Branting, Lange 1922: Nansen 1925: Chamberlain, Dawes
1926–1950:  1926: Briand, Stresemann 1927: Buisson, Quidde 1929: Kellogg 1930: Söderblom 1931: Addams, Butler 1933: Angell 1934: Henderson 1935: Ossietzky 1936: Lamas 1937: Cecil 1938: Nansenin kansainvälinen pakolaistoimisto 1944: Punainen Risti 1945: Hull 1946: Balch, Mott 1947: Kveekarit 1949: Boyd Orr
1951–1975:  1950: Bunche 1951: Jouhaux 1952: Schweitzer 1953: Marshall 1954: Yhdistyneiden kansakuntien pakolaisjärjestö 1957: Pearson 1958: Pire 1959: Noel‑Baker 1960: Lutuli 1961: Hammarskjöld 1962: Pauling 1963: Punainen Risti 1964: King 1965: Unicef 1968: Cassin 1969: Kansainvälinen työjärjestö 1970: Borlaug 1971: Brandt 1973: Kissinger, Lê 1974: MacBride, Satō 1975: Saharov
1976–2000:  1976: B. Williams, Corrigan 1977: Amnesty International 1978: Sadat, Begin 1979: Äiti Teresa 1980: Esquivel  1981: YK:n pakolaisapujärjestö 1982: Myrdal, García Robles 1983: Wałęsa 1984: Tutu 1985: Lääkärit ydinsotaa vastaan 1986: Wiesel 1987: Arias 1988: YK:n Rauhanturvaajat 1989: Dalai Lama 1990: Gorbatšov 1991: Suu Kyi 1992: Menchú 1993: Mandela, de Klerk 1994: Arafat, Peres, Rabin 1995: Pugwash-liike, Rotblat 1996: Belo, Ramos Horta 1997: Kampanja maamiinojen kieltämiseksi (ICBL), J. Williams 1998: Hume, Trimble 1999: Lääkärit ilman rajoja 2000: Kim
2001–:  2001: YK, Annan 2002: Carter 2003: Ebadi 2004: Maathai 2005: IAEA, ElBaradei 2006: Yunus, Grameen Bank 2007: Gore, IPCC 2008: Ahtisaari 2009: Obama 2010: Liu 2011: Gbowee, Johnson Sirleaf, Karman 2012: EU 2013: Kemiallisten aseiden kieltojärjestö 2014: Satyarthi, Yousafzai 2015: Tunisian kansallisen vuoropuhelun kvartetti 2016: Juan Manuel Santos 2017: International Campaign to Abolish Nuclear Weapons 2018: Murad, Mukwege 2019: Abiy 2020: Maailman ruokaohjelma 2021: Ressa, Muratov 2022: Bjaljatski, Memorial, Center for Civil Liberties 2023: Mohammadi 2024: Nihon Hidankyō
Haruna Ogata

| Haruna Ogata> 尾形春水 |
| --- | --- |
 Ogata lokakuussa 2016
Henkilötiedot
Syntynyt: 15. helmikuuta 1999 (ikä 25)
Ammatti:   tubettaja  laulaja  tanssija 
Muusikko
Laulukielet:  japani
Aktiivisena:  2014–2018
Tyylilajit:  pop
Yhtyeet:  Morning Musume
Levy-yhtiöt:  Zetima 
Aiheesta muualla
www.helloproject.com/morningmusume
  [ Muokkaa Wikidatassa ] [ ohje ]  
Haruna Ogata (jap. 尾形春水; s. 15. helmikuuta 1999 Osaka) on japanilainen poplaulaja. Ogata kuului Morning Musumen 12. sukupolveen. Hän valmistui eli jätti yhtyeen vuonna 2018. Ogata avasi YouTube-kanavansa elokuussa 2019.
Hogarth (täsmennyssivu)

Hogarth voi viitata seuraaviin:
Burne Hogarth, yhdysvaltalainen sarjakuvapiirtäjä, kuvittaja ja opettaja
David George Hogarth, englantilainen arkeologi
Steve Hogarth, englantilainen laulaja ja muusikko
William Hogarth, englantilainen taidemaalari ja pilapiirtäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hogarth”, voi hakea sivunnimihaulla, laajalla sivunnimihaulla tai tekstihaulla.
Harry Castrén

Harry Kaarlo Adolf Castrén (12. maaliskuuta 1891 Helsinki – 4. elokuuta 1942 Helsinki) oli suomalainen  lääkäri ja professori.
Henkilöhistoria

Castrénin vanhemmat olivat Suomen pääministerinä toiminut poliitikko, talousmies Kaarlo Castrén ja Elin Rosina Tamelander ja puoliso vuodesta 1921 Aili Margareta Könönen. Castrén tuli ylioppilaaksi 1909 ja valmistui lääketieteen lisensiaatiksi 1917, lääketieteen ja kirurgian tohtoriksi hän väitteli 1923. Castrén oli Helsingin yliopiston patologisanatomisen laitoksen amanuenssi 1917, assistentti 1918–1925, patologisen anatomian dosentti ja vt. professori 1925 ja vakinainen professori vuodesta 1926. Hän oli myös Helsingin yleisen sairaalan neuropatologisen osaston ylilääkäri vuodesta 1937 ja yliopiston lääketieteellisen tiedekunnan varadekaani 1930–1936 ja dekaani 1936–1939. Castrén oli Suomen Syöpäyhdistyksen perustajia 1936 ja toimi yhdistyksen puheenjohtajana. Vuonna 1942 hänestä tuli puolustusvoimien patologi, mutta hän ei virkaa ehtinyt juurikaan hoitaa ennen kuolemaansa saman vuoden kesällä. Sotilasarvoltaan Castrén oli lääkintämajuri.
Julkaisuja

Studien über die Struktur der Fibroblasten, Epithelioidzellen und Riesenzellen des tuberkulösen Gewebes beim Menschen, 1923 (väitöskirja)
Ueber die Struktur der Zellen der Bindegewebsgeschwülste beim Menschen, 1926
Complexity Gaming

| Complexity Gaming |
| --- | --- |

Perustettu:  2003
Perustaja:  Jason Lake
Tyyppi:  e-urheiluorganisaatio
Toimiala:  kilpapelaaminen
Aiheesta muualla
Sivusto
Infobox OKNimi-testi OK: 
Complexity Gaming on yhdysvaltalainen elektronisen urheilun seura, jonka perusti Jason Lake vuonna 2003. Seuralla on joukkueet peleissä Counter-Strike 2, Rocket League, Halo ja Madden.
Counter-Strikessa seura on voittanut merkittävimpänä BLAST Premier: Spring 2020 European Finals -turnauksen.
Aiheesta muualla

Kuvia tai muita tiedostoja aiheesta Complexity Gaming Wikimedia Commonsissa
Viralliset kotisivut (englanniksi)
Hiidenpata (romaani)

| Hiidenpata> The Black Cauldron |
| --- | --- |
 Suomennoksen kansikuva.
Alkuperäisteos
Kirjailija:  Lloyd Alexander
Kieli:  englanti
Genre:  fantasia
Kustantaja:  Henry Holt and Company
Julkaistu:  1965
Sivumäärä:  224
ISBN:  0-8050-0992-2
Suomennos
Suomentaja:  Ritva-Liisa Pilhjerta
Kansitaiteilija:  Eki Laakkonen, Anne Peränen
Kustantaja:  Gummerus
Julkaistu:  1988
Sivumäärä:  212
ISBN:  951-20-3292-9
Sarja: Prydainin kronikka
Edeltävä:  Kolmen kertomus
Seuraava:  Llyrin linna
Löydä lisää kirjojaKirjallisuuden teemasivulta
Hiidenpata (engl. The Black Cauldron) on yhdysvaltalaisen kirjailijan Lloyd Alexanderin vuonna 1965 julkaisema nuorten fantasiakirja, joka on viisiosaisen Prydainin kronikka -sarjan toinen osa, jatkaen Kolmen kertomuksesta alkanutta tarinaa. Gummerus julkaisi Ritva-Liisa Pilhjertan suomennoksen vuonna 1988.
Hiidenpata valittiin vuonna 1966 Newbery Honor -kirjaksi.
Sovituksia

Hiidenpata toimi kirjasarjan ensimmäisen osan, Kolmen kertomuksen kanssa pohjana Disney-yhtiön vuoden 1985 samannimiselle piirroselokuvalle. Vaikka elokuva oli ilmestyessään katastrofaalinen floppi, Alexander itse kertoi nauttineensa elokuvasta huolimatta sen yhtäläisyyksien uupumisesta kirjoihin.
Aiheesta muualla

Hiidenpata Kirjasampo-sivustolla
Circuit International Automobile Moulay El Hassan

| Circuit International Automobile Moulay El Hassan> Marrakech Street Circuit |
| --- | --- |

Sijainti:   Marrakech, Marokko
Aikavyöhyke:  UTC+0
Valmistumisvuosi:  2009
Suunnittelija:  Hermann Tilke
Radan pituus:  2,97 km
Mutkia:  12
Rataennätys:  1.22,600 ( Loïc Duval, Dragon Racing, 2016)
Suurimmat tapahtumat:  WTCC (2009–) Formula E (2016–) Auto GP (2012–2014)
Katurata 2009–2015

Radan pituus:  4,545 km
Mutkia:  15
Rataennätys:  1.28,450 ( Narain Karthikeyan, Zele Racing, Auto GP, 2013)
Formula E
Kilpailun pituus:  33 kierrosta, 98,01 km
Ensimmäinen ePrix:  2016
ePrix’itä ajettu:  1
Eniten voittoja:   Sébastien Buemi (1)
Circuit International Automobile Moulay El Hassan (myös Marrakech Street Circuit) on osittainen katurata Marrakechissa Marokossa.
Radalla on ajettu vuosittain WTCC:n Marokon osakilpailu, poikkeuksena vuosi 2011 jolloin kilpailu peruttiin talousongelmien takia. Formula E:n Marokon osakilpailu ajettiin radalla vuonna 2016. Auto GP -sarjan osakilpailu ajettiin radalla vuosina 2012–2014. Sarjan osakilpailu oli kalenterissa myös kaudella 2015 mutta kilpailu peruttiin ennen kauden alkua.
Vuodeksi 2016 Hermann Tilke suunnitteli uuden rataprofiilin joka on lyhyempi, sekä se sisältää monipuolisempia mutkia ja pysyvän moottorirataosuuden.
Voittajat > WTCC

| Kausi | Lähtö | Kuljettaja | Auto |  |
| --- | --- | --- | --- | --- |
| 2009 | 1. lähtö |  Robert Huff | Chevrolet Cruze LT |  |
| 2009 | 2. lähtö |  Nicola Larini | Chevrolet Cruze LT |  |
| 2010 | 1. lähtö |  Gabriele Tarquini | SEAT León 2.0 TDI |  |
| 2010 | 2. lähtö |  Andy Priaulx | BMW 320si |  |
2011: Peruttiin talousongelmien takia.
| 2012 | 1. lähtö |  Alain Menu | Chevrolet Cruze 1.6T |  |
| 2012 | 2. lähtö |  Yvan Muller | Chevrolet Cruze 1.6T |  |
| 2013 | 1. lähtö |  Michel Nykjær | Chevrolet Cruze 1.6T |  |
| 2013 | 2. lähtö |  Pepe Oriola | SEAT León WTCC |  |
| 2014 | 1. lähtö |  Yvan Muller | Citroën C-Elysée WTCC |  |
| 2014 | 2. lähtö |  Sébastien Loeb | Citroën C-Elysée WTCC |  |
| 2015 | 1. lähtö |  José María López | Citroën C-Elysée WTCC |  |
| 2015 | 2. lähtö |  Yvan Muller | Citroën C-Elysée WTCC |  |
| 2016 | Avauslähtö |  Tom Coronel | Chevrolet RML Cruze TC1 |  |
| 2016 | Päälähtö |  José María López | Citroën C-Elysée WTCC |  |
Voittajat > Formula E

| Kausi | Kuljettaja | Talli | Raportti |
| --- | --- | --- | --- |
| 2016–2017 |  Sébastien Buemi |  Renault e.dams | Raportti |
Voittajat > Auto GP

| Kausi | Lähtö | Kuljettaja | Talli |
| --- | --- | --- | --- |
| 2012 | 1. lähtö |  Sergio Campana |  Team MLR71 |
| 2012 | 2. lähtö |  Chris van der Drift |  Manor MP Motorsport |
| 2013 | 1. lähtö |  Sergio Campana |  Ibiza Racing Team |
| 2013 | 2. lähtö |  Luciano Bacheta |  Zele Racing |
| 2014 | 1. lähtö |  Kimiya Sato |  Euronova Racing |
| 2014 | 2. lähtö |  Markus Pommer |  Super Nova International |
Chris Niedenthal

Chris Niedenthal (2018)
Christopher Jan Niedenthal (s. 21. lokakuuta 1950, Lontoo) on puolalainen valokuvaaja. Hän syntyi Lontoossa vuonna 1950 puolalaisille vanhemmille ja muutti Puolaan vuonna 1973 Newsweekin valokuvaajaksi. Hän raportoi muun muassa Puolan laittomien kirkkojen toiminnasta ja Solidaarisuusliikkeestä.  Puolan sotatilan alkaessa joulukuussa 1981 Niedenthal otti kuuluisan valokuvan Varsovan ”Moskwa”-elokuvateatterin, joka tuolloin esitti elokuvaa Ilmestyskirja. Nyt, edessä seisseestä OT-64 SKOT -panssariajoneuvosta.
Aiheesta muualla

Niedenthalin ottamia kuvia Puolan sotatilan ajalta (puolalainen sivusto)
Complexo do Alemão

Complexo do Alemão
Complexo do Alemão on useamman favelan muodostama slummialue Rio de Janeiron pohjoisosassa Brasiliassa.
Complexo do Alemãon alkuperä paljastui O Globon 2007 julkaisemasta artikkelista Puolalainen Leonard Kaczmarkiewicz osti alueen. Se sai nimen Morro do Alemão (Saksanvuori) Kaczmarkiewiczin ulkonäön mukaan. Alue alkoi muuttua, kun sinne 1920-luvun lopulla perustettiin nahkatehdas ja sen myötä sinne tuli työntekijöitä. Laitonta asutusta alkoi syntyä 1951, kun Kaczmarkiewicz jakoi maan tonteiksi, jotka hän myi. Asetetut alueet muuttuivat diktatuurin aikana faveloiksi. Asukkaiden määrä oli enimmillään diktatuurin loppuvaiheissa.
Aiheesta muualla

Kuvia tai muita tiedostoja aiheesta Complexo do Alemão Wikimedia Commonsissa
Craig Mottram

| Mitalit | Mitalit | Mitalit |  |
| --- | --- | --- | --- |
|  Craig Mottram |  Craig Mottram |  Craig Mottram |  |
Maa:  Australia
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Helsinki 2005 | 5 000 m |  |
Craig Mottram (s. 18. kesäkuuta 1980 Frankston, Victoria, Australia) on australialainen keski- ja pitkien matkojen juoksija.
Juniorina Mottram harrasti triathlonia ja voitti lajissa Australian juniorimestaruuden. Hän kuitenkin halusi hoitaa myös opiskelunsa, eikä täyspainoinen harjoittelu ollut mahdollista, minkä johdosta hän päätti keskittyä pelkästään juoksuun ja otti yhteyttä valmentaja Bruce Scriveniin. Muutamassa kuukaudessa hänestä tuli Australian paras juniorijuoksija 3 000 metrillä ja helmikuussa 1999 hän juoksi alle 20-vuotiaiden maailmanennätyksen samaisella matkalla ajalla 8.02,77. Samana vuonna Mottram sai haavan jalkaansa, mikä pakotti hänet pitämään taukoa harjoittelusta, mutta seuraavana vuonna hän jo alitti 5 000 metrillä Sydneyn olympialaisten tulosrajan ja juoksi oman ennätyksensä. Mottramin kehitys eteni tehokkaasti. Vielä vuonna 2004 hän ei kyennyt haastamaan afrikkalaisjuoksijoita, ja oli Ateenan olympialaisissa 5 000 metrillä kahdeksas. Hän oli kuitenkin juossut samana kesänä 5 000 metrillä huippuajan 12.55,76 joka on kaikkien aikojen toiseksi paras ei-afrikkalaissyntyisen juoksijan juoksema tulos. Vuonna 2005 hän sai ajat putoamaan säännöllisesti alle 13 minuutin, ja Helsingin MM-kisoissa hän juoksi pronssille ajalla 13.32,96. Vuoden 2006 Kansainyhteisön kisoissa kevättalvella hän juoksi ajan 12.58,19 ja sijoittui hopealle. Osakan MM-kilpailuissa 2007 Mottram sijoittui 5 000 metrillä kolmanneksitoista. Valencian MM-hallikisoissa 2008 hän sijoittui 3 000 metrillä viidenneksi. Pekingin olympialaisissa samana vuonna hän karsiutui 5 000 metrin loppukilpailusta juostuaan alkuerässä ajan 13.44,39. Daegun MM-kilpailuissa 2011 Mottram karsiutui niin ikään 5 000 metrin loppukilpailusta. Istanbulin sisäratojen MM-kilpailuissa 2012 hän oli yhdestoista 3 000 metrillä ajalla 7.48,23.
Mottram on 188 senttimetriä pitkä ja painaa 71 kilogrammaa. Hän asuu Melbournessa.
Ennätykset

mailin Oseanian ennätys 3.48,98
2 000 metrin Oseanian ennätys 4.50,76
3 000 metrin Oseanian ennätys 7.32,19
2 mailin  Oseanian ennätys 8.03,50
5 000 metrin Oseanian ennätys 12.55,76
10 kilometrin Oseanian ennätys 27.54
Ennätykset > Henkilökohtaiset ennätykset

| Matka | Aika | Päiväys | Paikka |
| --- | --- | --- | --- |

| 1 500 m | 3.33,97 | 18. elokuuta 2006 | Zürich |
| maili | 3.48,98 | 29. heinäkuuta 2005 | Oslo |
| 2 000 m | 4.50,76 | 9. maaliskuuta 2006 | Melbourne |
| 3 000 m | 7.32,19 | 17. syyskuuta 2006 | Ateena |
| 2 mailia | 8.03,50 | 10. kesäkuuta 2007 | Eugene, Yhdysvallat |
| 5 000 m | 12.55,76 | 30. heinäkuuta 2004 | Lontoo |
| 10 000 m | 27.34,48 | 4. toukokuuta 2008 | Palo Alto |
| 10 km (maantiejuoksu) | 27.54 | 23. toukokuuta 2004 | Manchester |
Haruo Satō

| Haruo Satō |
| --- | --- |
 Haruo Satō
Henkilötiedot
Syntynyt: 1892 Shingu, Wakayama, Japani
Kuollut: 1964 (71–72 vuotta) Tokio, Japani
Kansalaisuus:  Japani
Ammatti:  kirjailija
Kirjailija
Äidinkieli: japani
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Haruo Satō (1892 Shingu, Wakayama, Japani – 1964 Tokio, Japani) oli japanilainen kirjailija. Hän aloitti prosaistina ja julkaisi 1921 ensimmäisen runokokoelmansa Junjōshishū. Merkittävintä proosaa ovat pienoisromaanit Den'en no yū-utsu ja Tokai no yū-utsu, jotka ilmestyivät 1922. Myöhemmin hän kirjoitti psykologisia romaaneja ja jännityskirjoja sekä kirjallisuustutkielmia ja fiktiivisiä kirjailijaelämäkertoja.
Aiheesta muualla

Kuvia tai muita tiedostoja aiheesta Haruo Satō Wikimedia Commonsissa
Herttapiippuruoho

| Herttapiippuruoho |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Magnoliids
Lahko::  Piperales
Heimo::  Piippukukkakasvit Aristolochiaceae
Suku::  Piippukukat Aristolochia
Laji::  clematitis
Kaksiosainen nimi
 Aristolochia clematitis  L. 
Katso myös
   Herttapiippuruoho Wikispeciesissä   Herttapiippuruoho Commonsissa 
Infobox OKNimi-testi OK: 
Herttapiippuruoho eli piippuruoho (Aristolochia clematitis) on piippukukkiin eli piippuköynnöksiin kuuluva monivuotinen ruoho, joka kasvaa alkuperäisenä Keski-Euroopassa. Se on keskiaikainen rohdoskasvi.
Saksassa 1950-luvulla myyntiin tullut Frauengold juoma sisälsi piippuruohouutetta ja se kiellettiin 1981.
Ulkonäkö ja koko

Herttapiippuruohon maavarsi on suikertava ja puutunut. Sen pysty, polveilevasti mutkainen varsi kasvaa 30–110 senttimetriä korkeaksi. Pitkäruotiset, muodoltaan tylpän herttamaiset lehdet ovat kooltaan 5–10 cm. Herttapiippuruohon kukat kasvavat lehtihangoissa 2–8 kukan ryhminä. Kukkien vaaleankeltainen teriö on 2–3 cm pitkä, torvimainen ja käyrä. Hedelmä on monisiemeninen kota. Pohjoismaissa laji tekee siemeniä harvoin.
Myrkyllisyys

Herttapiippuruoho sisältää aristolokkiahappoa, joka aiheuttaa virtsateiden syöpää.
Aiheesta muualla

Suomen Lajitietokeskus: Aristolochia clematitis
Herttapiippuruohon kukkia.
Aristolochia clematitis
Honor McKellar

Winifred Honor McKellar (10. marraskuuta 1920 Dunedin – 2. helmikuuta 2024 Alexandra) oli uusiseelantilainen oopperalaulaja ja musiikkipedagogi, joka oli äänialaltaan mezzosopraano.
McKellar sai kandidaatin arvon Otagon yliopistosta vuonna 1942 ja opiskeli vuosina 1946–1949 Lontoon Royal Academy of Musicissa. Hänen opettajanaan Lontoossa oli Roy Henderson. 1950-luvulla McKellarista tuli yksi alkuperäisistä New Zealand Opera Companyn laulajista. 1960-luvulla hän palasi Isoon-Britanniaan, jossa hän esiintyi Glyndebournen kuoron, Opera For Allin ja John Alldisin kuoron laulajana. Vuonna 1971 McKellar nimitettiin ensimmäiseksi päätoimiseksi laulun luennoitsijaksi Otagon yliopistoon. Hänen johdollaan opiskelivat muiden muassa Patrick Power, Jonathan Lemalu, Martin Snell ja Matthew Landreth. McKellar jäi eläkkeelle luennoitsijan asemastaan vuonna 1985, mutta jatkoi sen jälkeenkin opettamista sekä yliopistossa että yksityisesti. McKellarille myönnettiin vuonna 1989 Queen's Service Medal. Vuonna 2012 hänestä tehtiin Uuden-Seelannin lauluopettajien liiton elinikäinen jäsen.
Honor 9 Lite

| Honor 9 Lite |
| --- | --- |
Valmistaja:  Huawei
Edeltäjä:  Honor 8 Lite
Seuraaja:  Honor 10 Lite
Mitat:  151 × 71,9 × 7,6 mm
Paino:  149 g
Näyttö:  5.65 tuumaa
Näytön kuvatarkkuus:  1 080 × 2 160
Värien lukumäärä:  16 miljoonaa
Suoritin:  Kirin 659
Grafiikkapiiri:  Mali-T830 MP2
Keskusmuisti:  3/4 GB
Flash-muisti:  32/64 GB
Takakamera:  13 + 2 MP
Etukamera:  13 + 2 MP
Radio:  Ei
Akku:  3 000 mAh
Muistikorttipaikka:  microSDXC
Infobox OKNimi-testi OK: 
Honor 9 Lite on Huawein valmistama älypuhelin. Huawei julkaisi Honor 9 Liten vuonna 2017.
Puhelimessa on 3 000 milliampeeritunnin Li-Po-akku. Kameroita on neljä: kaksi takana, 13 megapikselin pääkamera ja kahden megapikselin syvyyskamera ja edessä samanlaiset. Puhelimessa on 5,65 tuuman näyttö, jonka tarkkuus on 1 080 × 2 160 pikseliä ja kuvasuhde 18:8. Puhelinta myytiin 249 euron suositushintaan kun se julkaistiin. Puhelimessa on Kirin 659-prosessori ja grafiikkapiirinä toimii Mali-T830 MP2. Tallennustilaa on maks. 64 gigatavua, jota voi laajentaa microSDXC-kortilla.
Puhelimen takaosa on tehty lasista. Puhelimen alaosassa on micro-USB-portti ja 3,5 mm kuulokeliitäntä. Virtanäppäin ja voimakkuusnäppäin ovat oikealla puolella. Puhelin toimii EMUI-käyttöliittymällä. Puhelimessa on sormenjälkitunnistin takana.  Puhelimeen käy Nano-SIM-kortti.
Chenôve

| Chenôve |
| --- | --- |
 Yleisnäkymä kaupungista
 vaakuna
 Chenôve
 Koordinaatit: 47°17′30″N, 5°00′29″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  7,4 km²
Korkeus:  260 m
Väkiluku (2018):  14 216 
 – Väestötiheys:  1 915 as./km²
Kunnan numero:  21166
 
 Kunnan kotisivut 
Infobox OKVirheellinen NIMI-arvo: 
Chenôve on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 6 kilometriä Dijonin kaupungista etelään.
Kunta kuuluu Dijonin esikaupunkialueeseen, mutta sillä on oma satojen vuosien taakse ulottuva historia. Kaupungissa on yhä jäljellä vanhakaupunki. Saint-Nazairen kirkko on peräisin 1300-luvulta, ja se on rakennettu merovingiläisten 700-luvulla rakentaman kappelin paikalle. Chenôve lasketaan viinejä tuottavien kuntien joukkoon. Sen alueella on 65 hehtaaria viinitarhoja. Ensimmäiset viiniköynnökset sinne istutettiin jo 700-luvulla. Kaupungissa järjestetään vuosittain syyskuun kolmantena viikonloppuna viinijuhla Fête de la Pressée. Juhlien keskipisteenä ovat vanhassa kaupungissa sijaitsevat Burgundin herttuoiden viinipuristimet, joista ensimmäiset kirjalliset tiedot ovat vuodelta 1238.
Liikenne

Dijonin raitiotien linja 2:n päätepysäkki on Chenôvessa.
Tunnettuja kuntalaisia

Henry Bazin (1829-1917), vesi-insinööri
Saint-Nazairen kirkko
Viinipuristamo
Viinipuristimet
Aiheesta muualla

Kuvia tai muita tiedostoja aiheesta Chenôve Wikimedia Commonsissa
Daisy Dee

Daisy Dee DJ Hellin haastattelussa Loveparadessa 2001.
Daisy Dee, oik. Desiree Rollocks (s. 4. syyskuuta 1970) on laulaja, näyttelijä ja tv-kasvo. Hän esiintyi mm. Blue Systemin "Laila" kappaleella. Sen jälkeen Daisy alkoi esiintyä juontajana saksalaisella VIVA-musiikkikanavalla.
Heikki Hietanen

Heikki Hietanen voi tarkoittaa seuraavia suomalaisia henkilöitä:
Heikki Hietanen (1914–2000), uimari
Pedro Hietanen (1949–2023, alk. Heikki Hietanen), muusikko
Heikki Hietanen (s. 1959), jääkiekkovaikuttaja
Heikki Hietanen (s. 1965), raviohjastaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heikki Hietanen”, voi hakea sivunnimihaulla, laajalla sivunnimihaulla tai tekstihaulla.
Daisy Cleverley

Daisy Cleverley
Daisy Grace Wilson Cleverley (s. 30. huhtikuuta 1997) on uusiseelantilainen jalkapalloilija. Hän on pelipaikaltaan keskikenttäpelaaja. Hän on pelannut Uuden-Seelannin naisten maajoukkueessa ennen vuoden 2023 MM-kilpailujen alkua 31 ottelua ja tehnyt niissä kaksi maalia. Hän kuului vuoden 2019 MM-kisajoukkueeseen mutta ei päässyt turnauksessa pelaamaan.
Cleverley on vuodesta 2022 edustanut tanskalaisseura Køgeä. Hän pelasi aiemmin Yhdysvalloissa Kalifornian yliopiston Golden Bears -joukkueessa ja Georgetownin yliopiston Hoyas-joukkueessa.